5 ตุลาคม 2559

ความหลงใหลในการสร้างผมสวย

**ผลิตภัณฑ์เปลี่ยนสีและจัดแต่งทรงผมนวัตกรรมและนำเทรนด์สำหรับประเทศไทย**

**กรุงเทพฯ -** ธุรกิจบิวตี้แคร์รีเทล เฮงเค็ล ประเทศไทย กระตุ้นตลาดค้าปลีกผลิตภัณฑ์เพื่อเส้นผมในประเทศไทย ด้วยการเปิดตัวซีรี่ส์ผลิตภัณฑ์เปลี่ยนสีและจัดแต่งทรงผมนวัตกรรมและนำเทรนด์ ภายใต้แบรนด์ชวาร์สคอฟ ซึ่งรวมไปถึง ผลิตภัณฑ์เปลี่ยนสีผม เฟรชไลท์ มิลค์กี้ (Freshlight Milky) และผลิตภัณฑ์จัดแต่งทรงผมทัฟท์ (Taft) ซึ่งจะช่วยปลุกกระแสแฟชั่นทรงผมเพื่อสุภาพสตรีและสุภาพบุรุษในประเทศไทย

มร. เมเมท การามอลเลากลู ผู้จัดการประจำประเทศไทย ธุรกิจบิวตี้แคร์รีเทล เฮงเค็ล ประเทศไทย กล่าวว่า “ผลิตภัณฑ์เฟรชไลท์และทัฟท์ โดดเด่นด้านนวัตกรรมและคุณภาพ รวมไปถึงการนำเทรนด์แฟชั่นทรงผมล่าสุดที่ได้รับการยอมรับจากผู้บริโภคชาวไทย”

ตุ๊กตาบลายธ์ (Blythe) ที่มีดวงตากลมโตชวนฝัน ถูกนำมาเป็นแบบประดับบนหน้ากล่องผลิตภัณฑ์เปลี่ยนสีผมเฟรชไลท์ เป้าหมายเป็นหญิงสาวทันสมัย ที่หลงใหลที่จะมีลุคน่ารักแบบตุ๊กตา ผลิตภัณฑ์เฟรชไลท์ มิลค์กี้ ซีรี่ส์ ประกอบด้วยหลายเฉดสีโทนเย็น ปรับใช้ได้กับทุกลุคในทุกๆ วัน และสามารถถ่ายทอดถึงบุคลิกภาพที่แตกต่างกันได้ นำมาสู่องค์ประกอบของเทรนด์ล่าสุดของปี 2016 ไอคอนแห่งวงการแฟชั่นระดับโลก คาร์ล ลาเกอร์เฟลด์ ลงมือออกแบบภาพลักษณ์ของตุ๊กตาเฟรชไลท์แต่ละตัว จากทรงผมไปจนถึงการเลือกชุดที่เข้ากันอย่างลงตัว โดยลุคแฟชั่นสุดท้ายที่แสดงถึงบุคลิกที่แตกต่างกันของตุ๊กตาบลายธ์ได้รับคัดเลือกให้ขึ้นประดับบนหน้ากล่องผลิตภัณฑ์เปลี่ยนสีผมเฟรชไลท์

เฉดสีที่โดดเด่นประกอบไปด้วย สี Enchanting Red สี Honey Gold สี Champagne Pink สี Melty Mocha สี Mirror Ash สี Passion Blond สี Premium Beige และสี Sweet Apricot เฉดสีเหล่านี้มอบสีโทนอบอุ่นนุ่มนวลให้แก่เส้นผม เพื่อลุคหวาน อ่อนโยน ซึ่งกำลังเป็นที่นิยมในหมู่สาวๆ เอเชีย นอกเหนือไปจากเม็ดสีนวัตกรรมใหม่แล้ว ซีรี่ส์ผลิตภัณฑ์เฟรชไลท์ มิลค์กี้ ยังมีสูตรเทคโนโลยีเจนเนอเรชั่นใหม่เพื่อเส้นผม ซึ่งประกอบไปด้วยน้ำมันจากเมล็ดองุ่น เพื่อสีผมสวยสว่างชัด มีกรดอมิโน 8 ชนิดเพื่อให้บำรุงเส้นผมให้ดูแข็งแรง แถมเนื้อครีมยังไม่มีกลิ่นฉุน

เนื้อผ้าเงางามแบบล้ำยุค เครื่องประดับและกระเป๋าเพลกซี่กลาซ (Plexiglas) อายไลเนอร์เจลที่มีความแวววาวเป็นพิเศษ คือส่วนประกอบของกระแสเมทัลลิก ประจำฤดูกาลฤดูใบไม้ร่วง/ฤดูหนาว ปี 2559 ที่สาวๆ ไทยกำลังให้ความสนใจ ด้วยทรงผมที่เป็นมงกุฏของใบหน้า ผลิตภัณฑ์ทัฟท์ ไชน์ สูตรไชน์ ลามิเนท เอฟเฟ็ค ที่มอบทรงผมสวยอยู่ทรงยาวนาน 24 ชั่วโมง พร้อมทำให้ผมเงางามขึ้น 50 เปอร์เซ็นต์ เมื่อเปรียบเทียบกับผมที่ไม่ใช้ผลิตภัณฑ์ สูตรประสิทธิภาพสูงในผลิตภัณฑ์แฮร์ สเปรย์ แฮร์ แลคเกอร์ และมูสจัดแต่งทรงผม ทำให้ผมอยู่ทรงเงางามเป็นพิเศษ

เช่นเดียวกับชายไทยที่ให้ความใส่ใจกับรูปลักษณ์และยินดีลองสัมผัสประสบการณ์แฟชั่นทรงผมใหม่ๆ สุภาพบุรุษทุกกลุ่มอายุที่ยังมีหัวใจวัยรุ่น มีแนวโน้มที่จะลองสไตล์ทรงผมแบบแปลกใหม่ ไม่ว่าจะเป็น ทรงผมแบบยุ่งๆ หรือทรงหวีปัดไปด้านหลัง ไม่ว่าสไตล์ทรงผมจะแปลกใหม่หรือเรียบร้อย สุภาพบุรุษทั้งหลายก็ยังต้องการผลิตภัณฑ์จัดแต่งทรงผมที่ทำให้ผมอยู่ทรงไปตลอดทั้งวัน ด้วยเทคโนโลยีนวัตกรรม อินสแตนท์ ฟิกซ์ ผลิตภัณฑ์ทัฟท์ ซุปเปอร์ กลู เจล วิธ โฮลด์ เลเวล 14 (Taft Super Glue Gel with hold level 14) มอบการจัดแต่งทรงผมให้อยู่ทรงในทันที ทำให้การจัดแต่งทรงผมในแต่ละวันเป็นไปได้ในเวลาไม่กี่วินาที และผมอยู่ทรงไม่ว่าจะในสถานการณ์ใดก็ตาม

ซีรี่ส์ผลิตภัณฑ์เปลี่ยนสีผมเฟรชไลท์ มิลค์กี้ ผลิตภัณฑ์ทัฟท์ ไชน์ สูตรไชน์ ลามิเนท เอฟเฟ็ค และผลิตภัณฑ์ทัฟท์ ซุปเปอร์ กลู เจล วิธ โฮลด์ เลเวล 14 มีจำหน่ายแล้วที่ร้านค้าชั้นนำ

**เกี่ยวกับเฮงเค็ล**

เฮงเค็ลดำเนินธุรกิจทั่วโลกด้วยการเป็นผู้นำด้านแบรนด์และเทคโนโลยีในสามกลุ่มธุรกิจ ได้แก่ ผลิตภัณฑ์ซักล้างและผลิตภัณฑ์ในครัวเรือน (Laundry & Home Care) ผลิตภัณฑ์ดูแลความงาม (Beauty Care) และเทคโนโลยีกาว (Adhesive Technologies) เฮงเค็ลก่อตั้งขึ้นเมื่อปี ค.ศ. 1876 โดยครองตำแหน่งผู้นำตลาดโลกทั้งในกลุ่มธุรกิจสำหรับผู้บริโภครายย่อยและกลุ่มธุรกิจภาคอุตสาหกรรมอย่างผลิตภัณฑ์ซึ่งเป็นที่รู้จักกันดี อาทิ เพอร์ซิล ชวาร์สคอฟ และล็อคไทท์ เฮงเค็ลมีพนักงานเกือบ 50,000 คน มียอดขาย 18.1 พันล้านยูโรและกำไรจากการปฏิบัติงานหลังการปรับปรุง 2.9 พันล้านยูโรในปีงบประมาณ พ.ศ. 2558 หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี

**ข้อมูลสำหรับสื่อมวลชน กรุณาติดต่อ**

แม็กกี้ แทน ประภาศรี วสุหิรัญ

โทรศัพท์ +65 6424 7045 +66 (0) 2684 1551 ต่อ 18

อีเมล [maggie.tan@henkel.com](mailto:maggie.tan@henkel.com) [prapasri@veropr.com](mailto:prapasri@veropr.com)

Henkel AG & Co. KGaA